Litij-nitrat

Litij-nitrat je hemijski spoj koji spada u litijeve soli. Ima sumarnu formulu LiNO3, dok u prirodi obično se pojavljuje u formi hidrata LiNO3 · 3 H2O. To je bezbojna so, koja se iznad 600 °C raspada. Dobro je rastvorljiv u alkoholu i vodi.

Hemijske reakcije
Proizvodnja litij nitrata je najekonomičnija putem nitriranja litij-karbonata s nitratnom kiselinom, čime se dobija litij-nitrat uz oslobađanje ugljik-dioksida i vode.
Li2CO3 + 2 HNO3 → 2 LiNO3 + CO2 + H2

Upotreba
Litij-nitrat se koristi u proizvodnji crvenih raketa za vatromet, jer prilikom sagorijevanja razvija blještavi crveni plamen. Također se koristi kao oksidaciono sredstvo pri razvijanju fotografija, te pri oksidaciji specijalnih goriva. Upotrebljava se i u proizvodnji drugih litijevih spojeva. U smjesi sa kalij-nitratom prodaje se pod nazivom Sabalith. Hidrat litij-nitrata (LiNO3 · 3 H2O) se koristio i u misiji NASE na Veneru za hlađenje uređaja, pošto prilikom topljenja oduzima toplotu iz okoline.

Kategorija:Spojevi litija
Kategorija:Nitrati